NEUVOSTON ASETUS (EY) N:o 3365/94,
annettu 20 päivänä joulukuuta 1994,
Färsaarten vesialueilla kalastavien alusten osalta yhteisön pyyntikiintiöiden jakamisesta vuodeksi 1995 jäsenvaltioiden kesken
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/90(1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
Euroopan talousyhteisön sekä Tanskan hallituksen ja Färsaarten maakuntahallituksen välisen kalastussopimuksen(2) 2 artiklassa määrätyn menettelyn mukaisesti sopimuspuolet ovat neuvotelleet keskinäisistä kalastusoikeuksistaan vuoden 1995 osalta,
näiden neuvottelujen tuloksena sopimuspuolet ovat sopineet tiettyjen pyyntikiintiöiden myöntämisestä Färsaarten vesialueilla kalastaville yhteisön aluksille vuodeksi 1995,
näiden Färsaarten vesialueilla käytettävissä olevien pyyntimahdollisuuksien tehokkaan hallinnon varmistamiseksi ne olisi jaettava kiintiöinä jäsenvaltioiden kesken neuvoston asetuksen (ETY) N:o 3760/92 8 artiklan mukaisesti, ja
tässä asetuksessa tarkoitettua kalastustoimintaa valvotaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93(3) säädetyin asiaankuuluvin toimenpitein,
ON ANTANUT TÄMÄN ASETUKSEN:
1 artikla
Jonkin jäsenvaltion lipun alla purjehtivien alusten 1 päivän tammikuuta ja 31 päivän joulukuuta 1995 välisenä ajanjaksona Färsaarten vesialueilla vuoden 1995 keskinäisiä kalastusoikeuksia koskevan järjestelyn nojalla saamat saaliit eivät saa ylittää tämän asetuksen liitteessä määrättyjä kiintiöitä.
2 artikla
Tämä asetus tulee voimaan 1 päivänä tammikuuta 1995.
Kuitenkin uusien jäsenvaltioiden osalta se tulee voimaan niiden liittymispäivänä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1994.